ΚΑΝΟΝΙΣΜΟΣ (ΕΚ) αριθ. 2035/96 ΤΗΣ ΕΠΙΤΡΟΠΗΣ της 24ης Οκτωβρίου 1996 για τον καθορισμό του ενιαίου συντελεστή μείωσης για τον προσδιορισμό της προσωρινής ποσότητας μπανάνας που πρόκειται να χορηγηθεί σε κάθε επιχειρηματία των κατηγοριών Α και Β στο πλαίσιο της δασμολογικής ποσόστωσης για το 1997 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, κατ' εφαρμογή του άρθρου 6 του κανονισμού (ΕΟΚ) αριθ. 1442/93 της Επιτροπής, της 10ης Ιουνίου 1993, περί λεπτομερειών εφαρμογής του καθεστώτος εισαγωγής μπανάνας στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1409/96 (4), η Επιτροπή, σε συνάρτηση με τον όγκο της ετήσιας δασμολογικής ποσόστωσης και του συνολικού ποσού των ποσοτικών αναφορών των επιχειρηματιών, που προσδιορίζονται κατ' εφαρμογή των άρθρων 3 και επόμενα του ιδίου κανονισμού, καθορίζει εφόσον συντρέχει λόγος, για κάθε κατηγορία επιχειρηματιών, τον ενιαίο συντελεστή μείωσης που πρέπει να εφαρμοστεί στην ποσοτική αναφορά κάθε επιχειρηματία, προκειμένου να προσδιοριστεί η ποσότητα που θα χορηγηθεί σε αυτόν για το σχετικό έτος 7 ότι, στις 4 Απριλίου 1995, η Επιτροπή διαβίβασε στο Συμβούλιο πρόταση κανονισμού για την προσαρμογή του κανονισμού (ΕΟΚ) αριθ. 404/93 όσον αφορά τον όγκο της ετήσιας δασμολογικής ποσόστωσης εισαγωγής μπανάνας στην Κοινότητα στη συνέχεια της προσχώρησης της Αυστρίας, της Φινλανδίας και της Σουηδίας 7 ότι, μέχρι σήμερα το Συμβούλιο, παρά τις προσπάθειες που κατέβαλε η Επιτροπή, δεν έλαβε καμία απόφαση σχετικά με την αύξηση της δασμολογικής ποσόστωσης, βάσει της προαναφερθείσας πρότασης 7 ότι, με την επιφύλαξη των μέτρων που πρόκειται να αποφασιστούν από το Συμβούλιο, ενδείκνυται επί προσωρινής βάσης, να προσδιοριστούν οι ποσοτικές αναφορές των επιχειρηματιών που ανήκουν στις κατηγορίες Α και Β για το έτος 1997, προκειμένου να καταστεί δυνατή η έκδοση των πιστοποιητικών εισαγωγής για τα πρώτα τρίμηνα του εν λόγω έτους 7 ότι σκόπιμο είναι για το σκοπό αυτό να υπολογιστεί ο συντελεστής μείωσης για κάθε κατηγορία επιχειρηματιών, η οποία αναφέρεται στο άρθρο 6 του κανονισμού (ΕΟΚ) αριθ. 1442/93, βάσει δασμολογικής ποσόστωσης 2 200 000 τόνων, καθώς και της κατανομής που προβλέπεται στο άρθρο 19 παράγραφος 1 του κανονισμού (ΕΟΚ) αριθ. 404/93 7 ότι ο συνολικός αριθμός των ποσοτήτων αναφοράς που υπολογίζονται κατ' αυτόν τον τρόπο ανέρχεται σε 2 433 274 τόνους, για το σύνολο των επιχειρηματιών της κατηγορίας Α, και σε 1 403 126 τόνους, για το σύνολο των επιχειρηματιών της κατηγορίας Β 7 ότι, σύμφωνα με τις ανακοινώσεις που πραγματοποιήθηκαν από τα κράτη μέλη κατ' εφαρμογή του άρθρου 5 παράγραφος 3 του κανονισμού (ΕΟΚ) αριθ. 1442/93, σχετικά με το συνολικό ποσό, αφενός μεν, των ποσοτήτων αναφοράς που διατέθηκαν στους επιχειρηματίες που είναι καταχωρημένοι σ' αυτά, αφετέρου δε, των μπανανών, που διατέθηκαν στο εμπόριο για κάθε εμπορική δραστηριότητα από τους τελευταίους, διαπιστώνονται διπλές μετρήσεις των ιδίων ποσοτήτων για την ίδια δραστηριότητα υπέρ διαφορετικών επιχειρηματιών σε πολλά κράτη μέλη 7 ότι, λαμβάνοντας υπόψη τα προαναφερθέντα στοιχεία όπως ανακοινώθηκαν από ορισμένα κράτη μέλη, θα οδηγούμεθα, λόγω των διπλών μετρήσεων, στον καθορισμό ενιαίου συντελεστή μειώσεως ο οποίος θα ήταν υπερβολικός και θα τιμωρούσε ορισμένους επιχειρηματίες 7 ότι, προκειμένου να αποφευχθεί αισθητή στρέβλωση, η οποία θα είναι επιζήμια και θα είναι δύσκολο να αποκατασταθεί εις βάρος ορισμένων επιχειρηματιών, πρέπει να προσδιοριστεί ο συντελεστής μείωσης βάσει των ανακοινώσεων των κρατών μελών, μειωμένων κατά τις διπλές μετρήσεις που έχουν εκτιμηθεί από την Επιτροπή 7 ότι, πρέπει να προβλεφθεί η άμεση εφαρμογή των διατάξεων του παρόντος κανονισμού, ώστε οι επιχειρηματίες να μπορέσουν να επωφεληθούν από τις διατάξεις αυτές το συντομότερο δυνατό 7 ότι η επιτροπή διαχείρησης μπανανών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πλαίσιο της δασμολογικής ποσόστωσης που προβλέπεται στα άρθρα 18 και 19 του κανονισμού (ΕΟΚ) αριθ. 404/93, η προσωρινή ποσότητα που πρέπει να χορηγηθεί σε κάθε επιχειρηματία των κατηγοριών Α και Β, βάσει της περιόδου από 1ης Ιανουαρίου μέχρι 31 Δεκεμβρίου 1997, υπολογίζεται εφαρμόζοντας στην ποσοτική αναφορά του επιχειρηματία, η οποία προσδιορίζεται κατ' εφαρμογή του άρθρου 5 του κανονισμού (ΕΟΚ) αριθ. 1442/93, τον ακόλουθο ενιαίο συντελεστή μείωσης:

- για κάθε επιχειρηματία της κατηγορίας Α: 0,601248,

- για κάθε επιχειρηματία της κατηγορίας Β: 0,470378.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Οι διατάξεις του παρόντος κανονισμού εφαρμόζονται με την επιφύλαξη, αφενός, των προσαρμογών που προκύπτουν από τους συμπληρωματικούς ελέγχους και αφετέρου, των μέτρων που θα θεσπισθούν ενδεχομένως για την εφαρμογή μετέπειτα αποφάσεων του Συμβουλίου.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Οκτωβρίου 1996.

Για την Επιτροπή Franz FISCHLER Μέλος της Επιτροπής